དེ་ཡང་སྤྱི་ལོ་༡༩༨༠ལོ་ནས་བཟུང་བཀྲ་ཤིས་རིན་པོ་ཆེ་མཆོག་གིས་རང་གི་དགེ་ཕྲུག་སྨན་པ་རྣམས་ཁྲིད་དེ་སྒོ་མེ་སོགས་རི་འགོར་བབས་ཏེ་སྔོ་སྨན་བཏུ་སྒྲུབ་བྱས་པ་དང་།སྨན་ཚང་མ་སྨན་པ་རང་གིས་བཟོ་སྦྱོར་བྱས་པ་དང་།སྤྱི་ལོ་༡༩༨༧ལོར་མཁན་པོ་ཁྲོ་རུ་ཚེ་རྣམ་མཆོག་གིས་རེབ་གོང་དུ་དངུལ་ཆུ་བཙོ་བཀྲུ་དང་རིན་ཆེན་རིལ་བུ་ཁག་གཅིག་བཟོ་སྦྱོར་ཕྱག་ལེན་ཐོག་མར་བྱས་པ་དང་།སྤྱི་ལོ་༢༠༠༠ལོར་རྒྱ་ཡེ་ཉི་མ་དང་སྨན་པ་ཚེ་བཀྲ་རྣམ་གཉིས་གདན་ཞུས་ཀྱིས་དངུལ་ཆུ་བཙོ་བཀྲུ་ཆེན་མོ་དང་རཏྣ་བསམ་འཕེལ་སོགས་རིན་ཆེན་རིལ་བུ་རྣམས་ཕྱག་ལེན་མ་ནོར་བར་སྡེབ་སྦྱོར་གནང་།ད་ལྟ་བསྡོམས་པས་སྨན་སྦྱོར་སྣ་ཁ་ཉིས་བརྒྱ་དང་སུམ་ཅུ་ཡས་མས་སྡེབ་སྦྱོར་བྱེད་ཀྱིན་ཡོད་པ་དང་སྨན་སྦྱོར་ཡོངས་རྫོགས་ལ་སྡེབ་སྦྱོར་ཕྱག་ལེན་བཞིན་ཚུལ་བཞིན་ཡོང་བར་ཁག་ཐེག་བྱེད་ཀྱིན་ཡོད་པ་རེད།སྨན་བཟོས་རྗེས་སྨན་སྒྲུབ་བྱེད་པ་དང་སྨན་བྱིན་རླབས་གནང་སྟེ་ནད་ཐོག་ཏུ་བཀོལ་སྤྱོད་བྱེད་བཞིན་ཡོད་པ་རེད།